 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 **Kantonalna uprava civilne zaštite**

**KANTONALNI OPERATIVNI CENTAR**

Broj:17-40-1-79/22

Goražde,21.03.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

Na osnovu prikupljenih informacija iz osmatračke mreže na područja BPK-a Goražde, u posljednja 24 sata zabilježeno je slijedeće:

**Dana 19.03.2022. godine** Profesionalna vatrogasna jedinica je dobila dojavu o pojavi požara na suhoj travi u ulici Ferida Dizdarevića. Odmah po dojavi u 13,21 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 14,05 sati.

**Dana 20.03.2022. godine** Profesionalna vatrogasna jedinica je dobila dojavu o pojavi požara na šiblju i šumi mjesto Žišće MZ Berič. Odmah po dojavi u 11,30 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 14,50 sati.

U akciji gašenja požara učestvovalo i šest mještana.

**Dana 20.03.2022**.godine u ulici Braće Smajovića broj 18., porodična kuća vlasnik Bujak Minka, došlo je do zapaljenja dimnjaka. Odmah po dojavi u 18,29 sati jedno vatrogasno vozilo i dva vatrogasca izlaze na lice mjesta provode aktivnosti preventivnih mjera i iste završavaju u 19,25 sati.

 Prema informaciji koju smo dobili od operativnog centra KMUP-a BPK-a, u posljednjih 24 sata na području BPK-a dogodila se jedna saobraćajna nesreća, bez povrijeđenih lica sa materijalnom štetom.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 19 pregleda.Dva pacijenta su zadržana u Kantonalnoj bolnici Goražde radi daljeg liječenja.

 Vodastaji svih vodotokova na području BPK Goražde su stabilni i nema nikakvih opasnosti od poplava.

 Nije zabilježena pojava novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u posljednja 24 sata nije bilo prekida u snadbjevanju stanovništva vodom,ali stanovnici naselja Mravinjac koji se snabdijevaju sa vodozahvata Bogušići od 18.03.2022.godine su bez pitke vode. Radovi I dalje traju na sanaciji vodovodne mreže.

 Prema informaciji Elektrodistribucije-poslovna jedinica Goražde u protekla 24 sata nije bilo problema i prekida u snadbjevanju stanovništva električnom energijom na području BPK Goražde.

 Na osnovu informacije Direkcije za ceste BPK-a Goražde regionalni putevi R-448 Podkozara-Goražde-Hrenovica i R-448A Osanica-Ilovača-Prača su prohodni.

* Završena su testiranja svih dostavljenih uzoraka,a prema rezultatima testiranja nema pozitivnih osoba na COVID -19.
* U protekla 24 h oporavljene su 3 osobe.
* Zaključno sa 19.03. na području BPK **14** je aktivno zaraženih osoba koronavirusom (COVID-19), oporavljeno je ukupno 3935 osoba, a 127 osobe su preminule (115 iz Goražda , 8 iz Ustikoline , 4 iz Prače).

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |  |
| --- | --- |
| **Izvještaj za dan:** | 20.03.2022. |

* Zaključno sa 20.03. pod zdravstvenim nadzorom je 20 osoba sa područja BPK
* Dana 20.03. nije bilo uzorkovanja materija na COVID-19.
* U protekla 24 h oporavljene su 3 osobe.
* Zaključno sa 20.03. na području BPK 11 je aktivno zaraženih osoba koronavirusom (COVID-19), oporavljeno je ukupno 3938 osoba, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,

2. Direktoru KUCZ BPK Goražde*, Edin Hodžić*

3.Služba civilne zaštite Grada Goražda,

4.Služba civilne zaštite općine Pale FBiH,

5.Služba civilne zaštite Općine Foča FBiH

6. a/a*.-*

*odHHHHJHHHhjsdkjkfekl*

Adresa: Ul. 1. Slavne višegradske brigade 2a, 73000 Goražde, BiH Tel: 038 224 027, Fax: 038 228 729, mail: kocbpk@gmail.com